user
(ngezwi elinokuzithoba) Ngiyabonga ukungihlonipha kwenu
zivakashi zami nafika lapho ebengicele ukuba niziveze khona
ngenhloso yokuzoxoxisana ngikhiphe lokhu okungaphakathi kimi.
(kanye kanye.) Yebo baba.
(athinte kancane isikhwehlela.) Lo mbiko engiqonde ukuwedlulisa
namhlanje ngizoqala ngokuwubhekisa kini madodakazi ami
ngomuzwa wokuzisola njengomuntu ozibona enecala phambi
kwamathongo ami naphambi kukaMvelinqangi ngenxa yesenzo
sodlame engasenza kini.
(kanye kanye.) Yebo baba!
(ujabhile.) Lo mbiko engiqonde ukuwedlulisa namhlanje lapha kini
ingqikithi yawo isekutheni selokhu ngingenile lapha eselini
njengomsolwa otokile osalindele ukuqulwa kwecala lakhe, angikaze
ngikuthole neze ukuphumula emoyeni.
Eqinisweni ngihlaselwa amaphupho amabi ephelekezelwa yizithunzi
zabadala abangamathongo omuzi. Bathi manginilande kuzo zonke
izinkalo enganichithela kuzo, khona lapho ngizicelele uxolo kini
ngiphinde ngihlawule ngembuzi yokugeza igceke lomuzi wabo
ngenxa yokunihubha kwami ngesikhali emzini wabo. Sengicela
ukuzwa kini-ke manje ukuthi ngabe niphawula nithini kuleli lami
loxolo. Ngabe niyangixolela zingane zami kumbe nisangibambele
inhliziyo namagqubu?
(Esikhundleni sokuphawula avele abukane emehlweni amadodakazi
yimbe.)

1. Qhathanisa inkulumo kaHlengiwe ngenkathi eshelwa uChivenga etholakala
kulo mdlalo kanye nesenzo sikaChivenga sokufuna ukuba yisakhamuzi.
assistant
Inkulumo kaHlengiwe nesenzo sikaChivenga kunobuqili. UHlengiwe unquma
ukuthandana noChivenga ngoba ecabanga ukuthi uzomsenga imali kanti
noChivenga uzokwenza izindlela zobuqili zokushadiswa noHlengiwe engazi
esebenzisa uHeshane.